CELEX: 32017R0120
Language: lv
Date: 2017-01-24 00:00:00
Title: Komisijas Īstenošanas regula (ES) 2017/120 (2017. gada 24. janvāris) par atkāpēm no izcelsmes noteikumiem, kas noteikti II pielikumā Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses, un kas saskaņā ar kvotām attiecas uz dažiem izstrādājumiem no Ekvadoras

25.1.2017   
            
            
               LV
            
            
               Eiropas Savienības Oficiālais Vēstnesis
            
            
               L 19/27
            
         KOMISIJAS ĪSTENOŠANAS REGULA (ES) 2017/120
   (2017. gada 24. janvāris)
   par atkāpēm no izcelsmes noteikumiem, kas noteikti II pielikumā Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses, un kas saskaņā ar kvotām attiecas uz dažiem izstrādājumiem no Ekvadoras
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 58. panta 1. punktu,
   tā kā:
   
               (1)
            
            
               Ar Lēmumu (ES) 2016/2369 (2) Padome pilnvaroja Savienības vārdā parakstīt pievienošanās protokolu Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses, lai ņemtu vērā Ekvadoras pievienošanos (“protokols”). Saskaņā ar Lēmumu (ES) 2016/2369 šis protokols jāpiemēro provizoriski, kamēr nav pabeigtas procedūras tā noslēgšanai. Protokolu provizoriski piemēro no 2017. gada 1. janvāra.
            
         
               (2)
            
            
               II pielikums Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses (“nolīgums”), attiecas uz jēdziena “noteiktas izcelsmes izstrādājumi” definīciju un administratīvās sadarbības metodēm. Attiecībā uz vairākiem izstrādājumiem minētā pielikuma 2.A papildinājumā paredzētas atkāpes no izcelsmes noteikumiem, kas minētajā pielikumā paredzēti gada kvotu ietvaros. Tādēļ ir jāizstrādā nosacījumi minēto atkāpju piemērošanai attiecībā uz importu no Ekvadoras.
            
         
               (3)
            
            
               Kvotas, kas noteiktas nolīguma II pielikuma 2.A papildinājumā, būtu jāpārvalda Komisijai, ievērojot hronoloģisko secību attiecībā uz datumiem, kuros pieņemtas muitas deklarācijas par preču laišanu brīvā apgrozībā saskaņā ar Komisijas Īstenošanas regulu (ES) 2015/2447 (3).
            
         
               (4)
            
            
               Lai izmantotu tiesības uz tarifa koncesijām, būtu jāuzrāda attiecīgs izcelsmes apliecinājums muitas iestādēm.
            
         
               (5)
            
            
               Lai nodrošinātu ar protokolu izveidotās kvotu sistēmas netraucētu piemērošanu, šī regula būtu jāpiemēro no tās pašas dienas, kurā sāk protokola provizorisko piemērošanu.
            
         
               (6)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Atkāpes no izcelsmes noteikumiem, kas izklāstīti 2.A papildinājumā II pielikumam, kurš pievienots Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses (“nolīgums”), piemēro to tarifa kvotu ietvaros, kas norādītas šīs regulas pielikumā.
   2. pants
   Lai piemērotu 1. pantā paredzētās atkāpes, pielikumā uzskaitītajiem izstrādājumiem pievieno izcelsmes apliecinājumu, kā noteikts nolīguma II pielikumā.
   3. pants
   Pielikumā noteiktās kvotas pārvalda saskaņā ar Īstenošanas regulas (ES) 2015/2447 49. līdz 54. pantu.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 24. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 269, 10.10.2013., 1. lpp.
   
   
      (2)  Padomes 2016. gada 11. novembra Lēmums (ES) 2016/2369 par to, lai Savienības vārdā parakstītu un provizoriski piemērotu Pievienošanās protokolu Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses, lai ņemtu vērā Ekvadoras pievienošanos (OV L 356, 24.12.2016., 1. lpp.).
   
      (3)  Komisijas 2015. gada 24. novembra Īstenošanas regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).
   
      PIELIKUMS
      Neatkarīgi no kombinētās nomenklatūras interpretācijas noteikumiem izstrādājumu apraksta formulējums ir uzskatāms vienīgi par orientējošu. Preferenču sistēmu atbilstīgi šim pielikumam nosaka pēc tiem KN kodiem, kas ir spēkā šīs regulas pieņemšanas dienā.
      
                  Kārtas Nr.
               
               
                  KN kods
               
               
                  Izstrādājumu apraksts
               
               
                  Kvotas periods
               
               
                  Kvotas apjoms (ja nav norādīts citādi, tonnās neto svara)
               
            
                  09.7501
               
               
                  3920 
               
               
                  Citādas plastmasas plātnes, loksnes, plēves, folijas un lentes, bez porām un kas nav stiegrotas, kārtainas, uz pamatnes vai tamlīdzīgi savienotas ar citiem materiāliem
               
               
                  1.1. līdz 31.12.
               
               
                  15 000 
               
            
                  09.7502
               
               
                  6108 22 00 
               
               
                  Sieviešu vai meiteņu trikotāžas biksītes un stilbbikses no ķīmiskajām šķiedrām
               
               
                  1.1. līdz 31.12.
               
               
                  200
               
            
                  09.7503
               
               
                  6112 31 
               
               
                  Vīriešu vai zēnu trikotāžas peldapģērbs no sintētiskajām šķiedrām
               
               
                  1.1. līdz 31.12.
               
               
                  25
               
            
                  09.7504
               
               
                  6112 41 
               
               
                  Sieviešu vai meiteņu trikotāžas peldapģērbs no sintētiskajām šķiedrām
               
               
                  1.1. līdz 31.12.
               
               
                  100
               
            
                  09.7505
               
               
                  6115 10 
               
               
                  Trikotāžas graduētās kompresijas zeķes (piemēram, zeķes slimniekiem ar paplašinātām vēnām)
               
               
                  1.1. līdz 31.12.
               
               
                  25
               
            
                  09.7506
               
               
                  6115 21 00 
               
               
                  Citādas trikotāžas zeķbikses no sintētiskajām šķiedrām, ar viena pavediena lineāro blīvumu, mazāku nekā 67 deciteksi
               
               
                  1.1. līdz 31.12.
               
               
                  40
               
            
                  09.7507
               
               
                  6115 22 00 
               
               
                  Citādas trikotāžas zeķbikses no sintētiskajām šķiedrām, ar viena pavediena lineāro blīvumu vismaz 67 deciteksi
               
               
                  1.1. līdz 31.12.
               
               
                  15
               
            
                  09.7508
               
               
                  6115 30 
               
               
                  Citādas sieviešu trikotāžas garās vai pusgarās zeķes ar viena pavediena lineāro blīvumu, mazāku nekā 67 deciteksi
               
               
                  1.1. līdz 31.12.
               
               
                  25
               
            
                  09.7509
               
               
                  6115 96 
               
               
                  Citādas trikotāžas zeķes no sintētiskajām šķiedrām
               
               
                  1.1. līdz 31.12.
               
               
                  175
               
            
                  09.7510
               
               
                  7321 
               
               
                  Dzelzs vai tērauda apkures un virtuves krāsnis, kamīni un plītis (ieskaitot krāsnis ar iebūvētiem centrālapkures katliem), restes cepšanai, ogļu pannas, plīts degļi, šķīvju sildītāji un tamlīdzīga neelektriska sadzīves aparatūra un tās daļas
               
               
                  1.1. līdz 31.12.
               
               
                  20 000  vienību
               
            
                  09.7511
               
               
                  7323 
               
               
                  Galda piederumi, virtuves piederumi vai citi mājsaimniecības priekšmeti un to daļas no dzelzs vai tērauda; dzelzs vai tērauda skaidas; dzelzs vai tērauda kasīkļi, skrāpji vai spilventiņi un cimdi saimniecības piederumu tīrīšanai un pulēšanai un tamlīdzīgi izstrādājumi
               
               
                  1.1. līdz 31.12.
               
               
                  50 000 
               
            
                  09.7512
               
               
                  7325 
               
               
                  Citādi lietie dzelzs vai tērauda izstrādājumi
               
               
                  1.1. līdz 31.12.
               
               
                  50 000